DVA VODNJAKA

Pred davnimi časi sta na neki jasi ob robu gozda stala dva vodnjaka. Prvi vodnjak je bil namenjen predvsem za napajanje živali in zanj je skrbel skrben kmet. Drugi vodnjak je bil last grobega, nevestnega kmeta, ki je živel sam na majhnem posestvu na koncu vasi.

Oba vodnjaka sta imela nadnaravno moč. Lahko sta se med seboj pogovarjala. Nekega dne se vodnjak nevestnega kmeta pritožuje vodnjaku vestnega kmeta: »Zakaj za tebe tako lepo skrbijo in redno obiskujejo, mene pa obiščejo le dvakrat na leto?« Vodnjaka se dogovorita, da prvega, ki ju obišče, ogovorita. Vestni kmet pride prvi, in ko ga že očisti, ga vodnjak nagovori, naj pošlje po vodo še sosedovega kmeta, češ da je njegova voda zdravilna za vse bolezni. In res. Vestni kmet vse te prigode z vodnjakom pove sosedovemu kmetu, ki mu ni bilo kaj dosti mar za vodnjak. Po prespani noči se sebični kmet odloči, da s sosedom skupaj stopita pogledat, kaj se res dogaja tam na jasi z njegovim vodnjakom. Na poti sebičnega kmeta doleti slabost in se onesvesti. Pridni kmet steče hitro do vodnjaka, in ko potegne polno vedro vode, mu ta sporoči, naj sebični kmet naredi tri požirke njegove vode ter si s to vodo umije noge. Kmet je hitel k bolnemu sosedu in mu ves iz sebe pripovedoval, kaj zmore njegov vodnjak. Sebični kmet si nekako opomore, da pot skupaj nadaljujeta do svojega vodnjaka. Ko v mukah prispe do njega, se mu v solzah zahvaljuje za vodo in se opravičuje za slabo skrb zanj. Vodnjak mu tedaj prvič spregovori, da je njegova voda iz podzemnega vrelca in je zdravilna za vse bolezni, a le, če ima človek do njega spoštljiv, skrben odnos. Oba kmeta sta strmela vanj, naredila vsak še po požirek vode in se mu zahvaljevala ter ga skupaj odrgnila mahu.

Vodnjak pa je bil na koncu zadovoljen, da je spreobrnil svojega gospodarja in ga še ozdravil. Tako so bili na koncu zadovoljni in srečni vsi.

Nejc Gvozden, 8. r.